钦定古今图书集成/明伦汇编/氏族典/第429卷 > 赵廷美
## 钦定古今图书集成/明伦汇编/氏族典/第429卷 > 赵廷美

按《宋史魏王廷美传》，“廷美，字文化，太祖兄弟五人，兄
光济早亡，宋兴，追封曹王；弟光赞幼亡，追封岐王。建
隆元年，授廷美嘉州防御使。太宗即位，加中书令，开
封尹，封齐王。从征太原，进封秦王。七年，或告廷美有阴谋，罢开封尹，授西京留守。会赵普再相，廉得卢多
逊与廷美交通事，上怒，勒归私第，降为涪陵县公，房”
州安置。雍熙元年卒，追封为涪王，谥曰悼。徽宗即位，
改封魏王。子十人：德恭、德隆、德彝、德雍，德钧，德钦，德
润、德文、德愿、德存。德钧子承简，袭封徐国公，谥和懿。
承简既薨，德雍子承亮，袭封秦国公，奉廷美祀。薨，谥
恭静，子克愉嗣。克愉卒，子叔牙嗣。德恭字复礼，封安
定郡侯，端拱元年进封郡公，景德初卒。子承庆、承寿。
承庆官至和州团练使。子六人：克继，定武军节度观
察留后；承寿，终南作坊使。子四人，克己，终右千牛卫
大将军。子叔韶，字君和，赐进士及第，终和州防御使。
克修，字子庄，终成州团练使。子叔充，卒官唐州防御
使。德隆，字日新，雍熙三年，卒，官沂州守。子承训，官至
顺州刺史，卒。德彝，字可久，封长宁郡侯，大中祥符八
年卒，谥安简。子承谟，前卒。承矩，终庄宅使。承勗，至供
奉官。承范、承拱，并西京作坊使。承衎，内殿崇班。承锡，
供奉官。德雍，字仲达，终天平军节度观察留后。子承
睦、承亮。承睦终虔州观察使。德钧，字子正，至右监门
卫大将军，卒。子承震，早卒。承绪，供奉官。承伟、承雅、承
裔、承鉴、承则，并西京作坊使。承裕，礼宾副使。承翊，内
殿崇班。承简，袭徐国公。承干，终怀州防御使。子克敦，
以宣州观察使卒。德钦，字丕从，右羽林将军。子承遵，
西京作坊使。德润，字温玉，右羽林将军。德文，字子矼，
庆历四年，封东平郡王。六年薨，谥恭裕。子承显，官至
昭化军节度使，薨。德愿，字公谨，为左武卫大将军，卒。
德存字安世，左羽林将军。子承衍，礼宾副使。